Teyosopi angginêm kawontênanipun Gusti Allah tuwin bab anggènipun manungsa macung magêpokan kalihan Gusti Allah, amulangakên bilih kawontênipun Gusti Allah punika amung satunggal. Inggih punika nyawanipun sadaya ingkang sipat gêsang, amulangakên bilih jumênêngipun Pangeran punika amung satunggal (maligi, pribadi) pandamêling Pangeran punika satunggal, wontên kakuwatan satunggal ingkang angèbèki ing sangalam donya, amulangakên bilih ing pundi-pundia panggenan ingkang kenging kaambah ing manungsa, ing ngriku ugi wontên gêsangipun jiwa, sugêngipun Pangeran inggih jumênêngipun Gusti Allah dumunung wontên ing sadhengah panggenan ing pundi anggènipun sawarnining kewan sagêd angraosakên utawi anggènipun manungsa amanah, makatên ugi ing alaming bôngsa têtuwuhan. Ing ngriku gêsanging Pangeranipun amitulungi angupakara tuwin ambêtahakên dhatêng samukawis. Cêkakipun ing alam donya sadaya botên [bo...]